rejauldu/bengali-wikipedia huggingface dataset:
মুহাম্মদ আব্দুল মুনাইম আল সাইদ মুহাম্মদ আহমদ (, ; জন্ম: ১ ফেব্রুয়ারি ১৯৯৯; মুহাম্মদ আব্দুল মুনাইম নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  মুনাইম ২০২১ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৯ ম্যাচে ১টি গোল করেছেন।  প্রারম্ভিক জীবন মুহাম্মদ আব্দুল মুনাইম আল সাইদ মুহাম্মদ আহমদ ১৯৯৯ সালের ১লা ফেব্রুয়ারি তারিখে মিশরের জাকাজিকে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল মিশর  ২০২১  ২  ০ ২০২২  ৭  ১ সর্বমোট  ৯  ১  তথ্যসূত্র  বহিঃসংযোগ                 বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:সুমুহা স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ওলাঁপিক জিমনাস্ত ক্লাব নিসের খেলোয়াড়
২০২৫ সালের ২৩ সেপ্টেম্বর কলকাতা শহরে তীব্র মেঘভাঙা বৃষ্টি হয়। এর ফলে শহরজুড়ে জলাবদ্ধতা ও হড়পা বান ঘটে। এই ঘটনার ফলে শহরে ৯ জন ও পার্শ্ববর্তী জেলায় ২ জন নিহত, ৩০ জন আহত এবং ২ জন নিখোঁজ।  সারসংক্ষেপ ২০২৫ সালের ২২ সেপ্টেম্বর মহালয়ার দিন কলকাতার বৃহত্তম উৎসব দুর্গাপূজা উদ্বোধনের পর ২৩ সেপ্টেম্বরে সকালের শুরুতে তীব্র মেঘভাঙা বৃষ্টি হয়। এর ফলে শহরজুড়ে হড়পা বান ও বিপুল ক্ষয়ক্ষতি ঘটে। শহরে অন্তত ৯ জন তড়িতাহত হয় বলে জানা যায়, আর গড়িয়াহাট, গরফা, একবালপুর, বেনিয়াপুকুর, শেকসপিয়র সরণি, নেতাজিনগর, হরিদেবপুর, নরেন্দ্রপুর ও বেহালায় একজন করে নিহত হওয়ার ঘটনা পাওয়া যায়।  আবহাওয়া পর্যবেক্ষণ  ভারতীয় আবহাওয়া বিজ্ঞান বিভাগ (আইএমডি) শহরজুড়ে জোরালো বৃষ্টিপাত লিপিবদ্ধ করে। শহরের দক্ষিণ ও পূর্ব এলাকায় বৃষ্টিপাত সবচেয়ে জোরালো। কলকাতা পৌরসংস্থার প্রতিবেদন অনুযায়ী গড়িয়া কামডহরী অঞ্চলে কয়েক ঘণ্টায়  বৃষ্টিপাত হয়। অন্যান্য এলাকায় যথেষ্ট বৃষ্টিপাত হয়েছে, যেমন যোধপুর পার্ক (), কালীঘাট (), তোপসিয়া (), বালিগঞ্জ (), আলিপুর () এবং উত্তর কলকাতার ঠনঠনিয়া ()। কলকাতা ছাড়াও শহরতলি ও উপনগর জোরালো বৃষ্টিপাতে আক্রান্ত হয়। আইএমডি-র বুলেটিন অনুযায়ী বসিরহাটে  ও ব্যারাকপুরে  বৃষ্টিপাত হয়।  ফলাফল থাম্ব|মেঘভাঙা বৃষ্টির ফলে জলমগ্ন কাঁকুড়গাছি আন্ডারপাস। মেঘভাঙা বৃষ্টির ফলে কলকাতার সিংহী পার্ক, হাতিবাগান নবীনপল্লী, চালতাবাগান সর্বজনীন, নলিন সরকার স্ট্রিট ইত্যাদি পূজা কমিটির মণ্ডপ ক্ষতিগ্রস্ত হয়। এছাড়া ম্যাডক্স স্কোয়ার, ত্রিধারা সম্মিলনী, বালিগঞ্জ কালচারাল এ্যাসোসিয়েশন ইত্যাদির মণ্ডপ জলমগ্ন হয়। হড়পা বানে কলকাতার স্বাভাবিক জীবন স্তব্ধ হওয়ায় মঙ্গলবার ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর, কলকাতা বিশ্ববিদ্যালয় ও যাদবপুর বিশ্ববিদ্যালয় সমস্ত শিক্ষামূলক কার্যকলাপ বন্ধ করে। এছাড়া রেল, বাস ও মেট্রো পরিষেবা ব্যহত হয়। ইস্টার্ন মেট্রোপলিটান বাইপাস, চিত্তরঞ্জন অ্যাভিনিউ, রাসবিহারী অ্যাভিনিউ ইত্যাদি ব্যস্ত সড়ক জলমগ্ন হওয়ায় অনেক রাস্তা বন্ধ হয়ে যায়। খারাপ আবহাওয়ার জন্য ৩০টা উড়ান বাতিল হয়, আর ইন্ডিগো ও স্পাইসজেটের মতো বিমানসংস্থা কলকাতা বিমানবন্দরগামী যাত্রীদের নিরাপত্তার পরামর্শ জারি করে। শহরের বিপজ্জনক আবহাওয়ার জন্য পশ্চিমবঙ্গের মুখ্যমন্ত্রী মমতা বন্দ্যোপাধ্যায় অতিরিক্ত দুই দিনের জন্য পূজার ছুটি ঘোষণা করেন।  আরও দেখুন  তথ্যসূত্র  বহিঃসংযোগ  বিষয়শ্রেণী:২০২৫-এ ভারতে বিপর্যয় বিষয়শ্রেণী:পশ্চিমবঙ্গে বিপর্যয় বিষয়শ্রেণী:ভারতে বন্যা বিষয়শ্রেণী:কলকাতা
গোলাম মোহাম্মদ দস্তগীর টিটো বাংলাদেশের স্বাধীনতা যুদ্ধের একজন কিশোর মুক্তিযোদ্ধা এবং বীর শহীদ। তিনি কিশোর বয়সে মুক্তিযুদ্ধে অংশগ্রহণ করেন এবং ঢাকা জেলার সাভারের কলমা গ্রামে পাক বাহিনীর সাথে এক সম্মুখ যুদ্ধে শাহাদাত বরণ করেন। তাকে সাভার ডেইরি ফার্মের মূল ফটকের পাশে (জাহাঙ্গীরনগর বিশ্ববিদ্যালয়ের মূল ফটকের বিপরীত পাশে) কবর দেয়া হয়েছে।   জন্ম এবং শিক্ষাজীবন  গোলাম মোহাম্মদ দস্তগীর টিটো মানিকগঞ্জ জেলার উত্তর সেওতা গ্রামে জন্মগ্রহণ করেন। তার পিতার নাম গোলাম মোস্তফা।   স্বাধীনতা যুদ্ধ যোগদান    শাহাদাত বরণ  গোলাম মোহাম্মদ দস্তগীর টিটো মুক্তিযুদ্ধে বিজয়ের মাত্র দুই দিন আ্গে ১৯৭১ সালের ১৪ ডিসেম্বর আশুলিয়ার থানার জিরাবো এলাকার কলমা গ্রামে নাছির উদ্দিন ইউছুফ বাচ্চুর নেতৃত্বে পাকিস্তানি হানাদার বাহিনীর বিরুদ্ধ সম্মুখ যুদ্ধে অবতীর্ণ হন এবং অসীম সাহসিকতা প্রদর্শন করে শাহাদাতবরণ করেন।   তথ্যসূত্র   বিষয়শ্রেণী:বাংলাদেশের মুক্তিযোদ্ধা বিষয়শ্রেণী:১৯৭১-এ শহীদ মুক্তিযোদ্ধা
thumb|২০১৩ সালে ফুকুশিমা দাইইচি নিউক্লিয়ার পাওয়ার প্ল্যান্ট ইউনিট ৪-এ আইএইএ'র বিশেষজ্ঞরা ফুকুশিমা দাইইচি পরমাণু দুর্ঘটনা হল ভূমিকম্প ও সুনামির ফলে জাপানে ঘটা বৃহৎ পরমাণবিক বিপর্যয়। ওকুমায় অবস্থিত ফুকুশিমা দাইইচি পরমাণু বিদ্যুৎ কেন্দ্রর ছয়টি চুল্লীর (রিয়্যাক্টরের) দু’টিতে বিস্ফোরণ ঘটে, এর পরেই আরও তিনটি রিয়্যাক্টরের আংশিক গলন ও অগ্নিকাণ্ড ঘটে। নিকটবর্তী অঞ্চলের বহু বাসিন্দাকে অন্যত্র সরিয়ে নিয়ে যাওয়া হয়। বিদ্যুৎকেন্দ্রটির আশেপাশে তেজস্ক্রিয় বিকিরণের মাত্রা প্রতি ঘণ্টায় ৪০০ মিলিসিভার্টে পৌঁছে যায়। সমগ্র জাপানে বিকিরণের মাত্রায় লক্ষ্যণীয় বিবর্ধন আসে। ১১ই এপ্রিল, ২০১১ সালে অধিকর্তারা ৭ মাত্রার  আন্তর্জাতিক পারমাণবিক ঘটনার মাপকাটি   ফুকুশিমা দাই-ইচি পরমাণু দুর্ঘটনাকে সর্বোচ্চ ৭ মাত্রা দিয়ে ব্যাখ্যা করেন। ১৯৮৬ খ্রিঃ চের্নোবিল দুর্ঘটনার পর এত বড় পারমাণবিক দুর্ঘটনা কোথাও হয়নি। অনেক মাস পরে ঘটনাস্থলের ২০ কিমি ব্যাসার্ধের অন্তর্বর্তী অঞ্চলকে জনবসতি স্থাপনের জন্য নিরাপদ ঘোষণা করা হয়, যদিও বিদ্যুৎকেন্দ্রটির অতি নিকটস্থ অঞ্চল তখনও বিপজ্জনক ছিল।Fukushima Accident. (2013) Encyclopædia Britannica. Retrieved from: http://www.ebscohost.com/academic/research-starters-education  ভূমিকম্পের পর অবিলম্বে, সক্রিয় রিঅ্যাক্টরগুলি স্বয়ংক্রিয়ভাবে তাদের নিয়মিত বিদারণের প্রতিক্রিয়া বন্ধ করে দেয়। তবে, সুনামি  জরুরী জেনারেটরগুলিকে নিষ্ক্রিয় করে দিয়েছিল যা চুল্লি ঠান্ডা করার জন্য প্রয়োজনীয় পাম্পগুলিকে নিয়ন্ত্রণ ও পরিচালনা করার ক্ষমতা প্রদান করবে। অপর্যাপ্ত কুলিং-এর কারণে তিনটি পরমাণু ইউনিট, হাইড্রোজেন-বায়ু বিস্ফোরণ, এবং ইউনিট ১, ২ এবং ৩ থেকে তেজস্ক্রিয় উপাদান ১২ মার্চ থেকে ১৫ মার্চ পর্যন্ত পরিবেশে মুক্ত হয়। কুলিংয়ের হ্রাস এছাড়াও সম্প্রতি রিলোডার ইউনিট-৪ এর ভাঙা জ্বালানী পুলে নিয়ে উদ্বেগ সৃষ্টি হয়, যা ১৫ মার্চ তাপমাত্রা বৃদ্ধির কারণে তা নতুনভাবে যোগ করা ব্যয়কৃত জ্বালানী রড থেকে ক্ষয়িষ্ণু তাপ উৎপন্ন করে, তবে তেজক্রিয় পদার্থ পরিবেশে মুক্ত হয় নি। Accident Progression  ৫ জুলাই ২০১২ সালে, "ফুকুশিমা পারমাণবিক দুর্ঘটনা স্বাধীন তদন্ত কমিশন" (এএইচআইসি) জানায় যে দুর্ঘটনার কারণগুলি পূর্বাভাসে ছিল এবং টোকিও ইলেকট্রিক পাওয়ার কোম্পানি (টিপোকো) এর বিদ্যুৎ কেন্দ্র পরিচালক, ঝুঁকিপূর্ণ  মৌলিক নিরাপত্তা জন্য প্রয়োজনীয় পদক্ষেপ নিতে ব্যর্থ হয়েছে। মূল্যায়ন, সমান্তরাল ক্ষতি ধারণকারী, এবং উদ্বাসন পরিকল্পনা উন্নয়নশীল জন্য প্রস্তুতি। ১২ অক্টোবর ২০১২ তারিখে, টেপকো প্রথমবার স্বীকার করে যে এটি তার পরমাণু বিদ্যুৎ কেন্দ্রের বিরুদ্ধে মামলা বা বিক্ষোভ সৃষ্টির ভয়ে প্রয়োজনীয় পদক্ষেপ গ্রহণে ব্যর্থ হয়েছেন তারা। যদিও তারা পরে আদালত এর রায়ে ছাড়া পান। পরে আদালত সরকার কে রক্ষণাবেক্ষণ করতে ব্যর্থ বলে ঘোষিত করে, ক্ষতিগ্রস্ত ব্যাক্তি দের ক্ষতিপূরণ দিতে বলে  তথ্যসূত্র  বিষয়শ্রেণী:জাপান বিষয়শ্রেণী:বেসামরিক পরমাণু শক্তি দুর্ঘটনা বিষয়শ্রেণী:পরিবেশগত বিতর্কিত বিষয়
আর্স একটি মন্টিনিগ্রোর মাসিক সাংস্কৃতিক ও রাজনৈতিক ম্যাগাজিন, যা সাহিত্য, সংস্কৃতি এবং সামাজিক বিষয়ক জার্নাল হিসাবে চিহ্নিত।ARS – Časopis za književnost, kulturu i društvena pitanja  এটি ১৯৮৬ সালে চেটিঞ্জে (তৎকালীন এসআর মন্টিনিগ্রো, যুগোস্লাভিয়ার অংশ) শুরু হয়েছিল। ম্যাগাজিনের অন্যতম প্রতিষ্ঠাতা ও প্রথম সম্পাদক ছিলেন স্লাভকো পেরোভিক, যিনি পরে যুগোস্লাভ যুদ্ধের সময় মন্টিনিগ্রো প্রজাতন্ত্রের উদারপন্থী ও যুদ্ধবিরোধী আন্দোলনের নেতা ছিলেন।   তথ্যসূত্র    বহিঃসংযোগ   বেসরকারি সংস্থা ওটিভোরেনি কুলতুরনি ফোরাম চিটনিজে অফিশিয়াল ওয়েবসাইট  বিষয়শ্রেণী:মন্টিনিগ্রোর ম্যাগাজিন বিষয়শ্রেণী:সাংস্কৃতিক ম্যাগাজিন বিষয়শ্রেণী:১৯৮৬-এ প্রতিষ্ঠিত ম্যাগাজিন
175px|thumb|হন্ডুরান স্পেনীয় ভাষার হস্তলিপি  হন্ডুরান স্পেনীয় ভাষা হলো মধ্য আমেরিকার রাষ্ট্র হন্ডুরাসের স্পেনীয় ভাষার একটি উপভাষা।  স্থানীয় শব্দ নিম্নোক্ত শব্দগুলো হন্ডুরাসের স্পেনীয় উপভাষায় ব্যবহৃত শব্দের উদাহরণ। কিছু শব্দ এল সালভাদর এবং এরকমই আরো দু-একটি দেশে ব্যবহৃত হতে পারে। Bululo - ব্রেড রোল Trucha or pulpería - কোণের দোকান Relajo - দুর্ঘটনা Jura or chepo - পুলিশ পেট্রল Posta - পুলিশ থানা Maje - দোস্ত Cipote(a) - শিশু ("e" দ্বারা শেষ হলে ছেলে শিশু; "a"; "a" দ্বারা শেষ হলে মেয়ে শিশু) Juco(a) - নোংরা ব্যক্তি (" o" দ্বারা শেষ হলে পুরুষ; এবং "a" দ্বারা শেষ হলে নারী)  তথ্যসূত্র  বিষয়শ্রেণী:হন্ডুরাসের ভাষা
থাম্ব|upright=2|২০১৭ সালে জিডিপির অংশ হিসাবে প্রদত্ত প্রত্যক্ষ ও পরোক্ষ কর থেকে মোট রাজস্ব  কর (এসেছে ল্যাটিন শব্দ 'ট্যাক্সো' থেকে) হল একটি আজ্ঞাধীন আর্থিক মূল্য কিংবা অন্য কোন ধরনের আরোপ যা করদাতা (একক কিংবা অন্যান্য আইনগত সত্তা)'র উপর সরকারি প্রতিষ্ঠান কর্তৃক আরোপিত হয়েছে সর্বসাধারণের বিভিন্ন ব্যয়ের তহবিল গঠনের জন্য। কর পরিশোধে ব্যর্থ হলে,ছল-চাতুরি করলে কিংবা বিরোধিতা করলে তা আইনের দ্বারা শাস্তিযোগ্য হবে। কর গঠিত হয় প্রত্যক্ষ এবং পরোক্ষ করের সমন্বয়ে এবং এই কর টাকার মাধ্যমে কিংবা এর সমতুল্য শ্রমের বিনিময়ে পরিশোধ করা হয়। অধিকাংশ দেশে সর্বসাধারণ/সাধারণ/স্বীকৃত জাতীয় প্রয়োজন কিংবা সরকারি সমাবেশের জন্য বিভিন্ন স্থানে কর প্রদানের জন্য কর ব্যবস্থা চালু আছে: কোথাও কোথাও করারোপ করা হয় পুরোপুরি একজনের ব্যক্তিগত বার্ষিক আয়ের উপর,কোথাও বার্ষিক জমাকৃত আয়ের উপর ভিত্তি করে এবং কোন কোন দেশে প্রায় করারোপ করা হয় না বললেই চলে কিংবা কিছু নির্দিষ্ট এলাকায় খুবই অল্প হারে করারোপণ করা হয়। কোন কোন দেশে সম্মিলিত আয় এবং ব্যক্তিগত লভ্যাংশের উপর করারোপ করা হয় যেটা প্রায় দ্বিগুণ করারোপণের সমান এবং সেখানে স্বতন্ত্র অংশী/অংশীদার বণিকসমিতি থেকে যেই পারিশ্রমিক গ্রহণ করে তাদের ব্যক্তিগত আয়ের উপরেও কর ধার্য করা হয়।   আরো দেখুন   বাংলাদেশের রাজস্ব নীতি  মূল্য সংযোজন কর  বাংলাদেশের অর্থনীতি   তথ্যসূত্র    বহিঃসংযোগ    ভূমি উন্নয়ন কর: নাগরিক    বিষয়শ্রেণী:অসম্পূর্ণ বিষয়শ্রেণী:মিশরীয় উদ্ভাবন বিষয়শ্রেণী:খ্রিস্টপূর্ব ৩০শ শতাব্দীতে প্রতিষ্ঠিত
হাফেজ মুয়াজ মাহমুদ বাংলাদেশের একজন কুরআনের হাফেজ। তিনি ২৮ মার্চ ২০২৪ জাতীয় মসজিদ বায়তুল মোকাররমে ইসলামিক ফাউন্ডেশনের তত্ত্বাবধায়নে এ প্রতিযোগিতার বাছাইপর্বে দেশের শতশত মেধাবী হাফেজদের পেছনে ফেলে প্রথম স্থান অর্জন করে তুরস্ক আন্তর্জাতিক হিফজুল কোরআন প্রতিযোগিতার জন্য বাংলাদেশের একমাত্র প্রতিনিধি নির্বাচিত হন। তুরস্কে অনুষ্ঠিত এই নবম আন্তর্জাতিক হিফজুল কোরআন প্রতিযোগিতায় তিনি প্রথম স্থান অর্জন করেন। তুরস্কের প্রেসিডেন্ট রিসেপ তাইপ এরদোগানের হাত থেকে মুয়াজ মাহমুদ সম্মাননা ক্রেস্ট ও পুরস্কার গ্রহণ করেন। এ ছাড়া হাফেজ মুয়াজ গত ২১ আগস্ট ২০২৪ পবিত্র মক্কার মসজিদে হারামে অনুষ্ঠিত কিং আব্দুল আজিজ আন্তর্জাতিক হিফজুল কোরআন প্রতিযোগিতায় প্রথম স্থান অর্জন করেন। ব্যক্তিগত জীবন  শিক্ষা জীবন  বিষয়শ্রেণী:বাংলাদেশী কুরআনের হাফেজ হাফেজ মুয়াজ ঢাকার মিরপুর-১ এ অবস্থিত মারকাযু ফয়জিল কুরআন আল ইসলামী, ঢাকার কিতাব বিভাগের ছাত্র। তিনি এই মাদরাসা থেকে হাফেজ হয়েছেন। এখন কিতাব বিভাগে পড়াশোনা করছেন।  তথ্যসূত্র
থাম্ব|ভূতাত্ত্বিক স্কেচ কর্নওয়ালের গ্রানাইট অনুপ্রবেশ সম্পর্কিত বডমিন মুর (5) দেখাচ্ছে থাম্ব|রাফ টর বডমিন মুর ( : গুন ব্রেন ) উত্তর-পূর্ব কর্নওয়াল, ইংল্যান্ডের একটি গ্রানাইট মুরল্যান্ড। এটি আকারে এবং ভূতাত্ত্বিক ইতিহাসের কার্বোনিফেরাস সময়কালের। এর মধ্যে রয়েছে ব্রাউন উইলি, কর্নওয়ালের সর্বোচ্চ বিন্দু এবং রাফ টর, একটি সামান্য নিচু চূড়া। কর্নওয়ালের অনেক নদীর উৎস রয়েছে এখানে। এখানে নিওলিথিক যুগ থেকে বসবাস শুরু হয়েছে, যখন আদিম কৃষকরা গাছ পরিষ্কার করত এবং জমি চাষ করা শুরু করেছিল। তারা তাদের মেগালিথিক স্মৃতিস্তম্ভ, কুঁড়েঘরের বৃত্ত এবং কেয়ারন এবং ব্রোঞ্জ যুগের সংস্কৃতি যেটি অনুসরণ করে তা আরও কেয়ারন এবং আরও পাথরের বৃত্ত এবং পাথরের সারি ছেড়ে চলে গেছে। মধ্যযুগীয় এবং আধুনিক সময়ে, প্রায় সমস্ত বন, (কর্নিশ নাম গুন ব্রেন মানে কাঠের মুর), বিলুপ্ত হয়ে গিয়েছিল এবং পশুপালন প্রাধান্য পেয়েছিল  বডমিন মুর নামটি তুলনামূলকভাবে সাম্প্রতিক। 28 নভেম্বর 1812 এর রয়্যাল কর্নওয়াল গেজেটে একটি প্রাথমিক উল্লেখ রয়েছে। উচ্চভূমি অঞ্চলটি পূর্বে ফোওয়ে নদীর নাম অনুসারে ফোওয়ে মুর নামে পরিচিত ছিল, যা এর মধ্যে উঠেছিল।; p. 72  তথ্যসূত্র  বিষয়শ্রেণী:ইংল্যান্ডের ভূগোল বিষয়শ্রেণী:ইংল্যান্ডের গুরুত্বপূর্ণ পাখি এলাকা বিষয়শ্রেণী:ইংল্যান্ডের প্রাকৃতিক অঞ্চল
thumb|200px|অন্যান্য কী-এর সাথে পেজ আপ ও পেজ ডাউন কী  পেজ আপ এবং পেজ ডাউন কী দুটি (সংক্ষেপে PgUp এবং PgDn কী হিসাবেও পরিচিত) সাধারণত কম্পিউটার কীবোর্ডগুলিতে দেখা যায়।  কী দুটি মূলত ডকুমেন্টের উপরে বা নীচে স্ক্রল করতে ব্যবহৃত হয় তবে স্ক্রলিংয়ের দূরত্ব বিভিন্ন অ্যাপ্লিকেশনভেদে পরিবর্তিত হয়। উদাহরণস্বরূপ: ওয়ার্ড প্রসেসরগুলোতে তারা কোনও অনুকরণকৃত ফিজিক্যাল পৃষ্ঠা বা স্ক্রিন ভিউতে ঝাঁপ দিতে পারে যা জুম ফ্যাক্টরের উপর নির্ভর করে একসাথে একটি পৃষ্ঠা বা অনেকগুলো পৃষ্ঠার কিছু অংশ বা অংশবিশেষ প্রদর্শন করতে পারে। তবে যেসব ক্ষেত্রে ডকুমেন্টটি এক স্ক্রিনের চেয়েও ছোট হয় সেসব ক্ষেত্রে প্রায়শই  এবং  কী-এর কোনও দৃশ্যমান প্রভাব থাকে না।  অপারেটিং সিস্টেমের কীগুলির (মডিফাইয়ার ছাড়াই চাপন) কাজের ধরন ভিন্ন হয়, কোনোকোনো ক্ষেত্রে এটি কেবলমাত্র ভিউ সরাতে পারে- যেমন:  ম্যাক ওএস এক্সে, আবার কোনো ক্ষেত্রে কেবলমাত্র ইনপুট কার্সরটিও সরাতে পারে- যেমন: মাইক্রোসফ্ট উইন্ডোজ। ডান-থেকে-বাম (right-to-left) সেটিংসে  কী উপরের দিকে বা ডানদিকে (বামের পরিবর্তে) সরানো যায় এবং  কী-কে নীচে বা বাম দিকে (ডানের পরিবর্তে) সরানো যায়।  কী দুটিকে  বা পূর্ববর্তী পৃষ্ঠা এবং   বা পরবর্তী পৃষ্ঠা বলেও অভিহিত করা হয় তাদের কাজের ধরন অনুসারে।  অ্যারো কী এবং স্ক্রল হুইলকেও কোনও ডকুমেন্ট বা দস্তাবেজ স্ক্রল করতেও ব্যবহার করা যেতে পারে, যদিও তা সাধারণত ছোট বর্ধনমূলক দূরত্ব দ্বারা। যদি কোনো মডিফাইয়ার কী যেমন , ,  বা এগুলোর মধ্য থেকে একাধিক কী একসাথে ব্যবহৃত হয় তবে তা পেজ কীগুলোর মতোই কাজ করতে পারে।  বেশিরভাগ অপারেটিং সিস্টেমে, সম্পাদনাযোগ্য পাঠ্যে যদি পেজ আপ বা পেজ ডাউন কীকে  কী সহ চাপা হয় তবে স্ক্রল করা সমস্ত পাঠ্য হাইলাইটেড হবে।  কিছু অ্যাপ্লিকেশনে  এবং  কী দুটি ক্যারেট নেভিগেশনে (উইন্ডোজে  ফাংশন কীএর সাথে টগলড) আলাদা আচরণ করে। ৩০% লোকের দাবি পেজ কীদুটো তাদের ডিভাইসে প্রচলিত ধারার (আপ কী উপরে বা ডানে, ডাউন কী নিচে বা বামে) উল্টো দিকে নিয়ে যায় এবং তারা মনে করে সফ্টওয়্যারগুলোতে এই কীগুলির ক্রিয়াকলাপ উল্টো করার জন্য কোনোরূপ সেটিংস থাকতে পারে।  ২০০৮ সালের আগস্টে মাইক্রোসফ্ট পেজ আপ এবং পেজ ডাউন কী দুটোর কার্যকারিতার জন্য #৭,৪১৫,৬৬৬ পেটেন্ট পায়।Microsoft Patents Page Up & Down Keys, 2 September 2008, Aaron Heibert, Tom's Hardware, retrieved at 25 January 2017Microsoft patents 'Page Up' and 'Page Down', 29 August 2008, David Meyer, ZDNet, retrieved at 25 January 2017 তথ্যসূত্র  বিষয়শ্রেণী:কম্পিউটার কী
ক্লাদজা যোসা (জন্ম ২৮ জুলাই ১৯৮৩ তিরানা, আলবেনিয়া) একজন আলবেনীয় রাজনীতিবিদ এবং সেপ্টেম্বর ২০১৩ থেকে ইদি রামা সরকারের ইউরোপীয় ইন্টিগ্রেশন মন্ত্রী।   প্রাথমিক জীবন এবং শিক্ষা   ক্লাদজা যোসা যুক্তরাজ্যের স্ট্রোড কলেজে তিনি মাধ্যমিক শিক্ষায় সম্পূর্ণ করেন, এবং রিডিং বিশ্ববিদ্যালয় থেকে রাজনৈতিক বিজ্ঞান এবং আন্তর্জাতিক সম্পর্ক বিষয়ে স্নাতকোত্তর ডিগ্রী (২০০৫) এবং ইউরোপীয় স্টাডিজে স্নাতকোত্তর (২০০৬) ডিগ্রি অর্জন করেন।   কর্মজীবন   ২০০৬ থেকে ২০১২ সাল পর্যন্ত তিরানা পৌরসভার পরিচালক, এজেন্ডা কনসাল্টিং অ্যান্ড রিসার্চ কোম্পানির পরিচালক, জাতীয় পর্যটন সংস্থাতে বিপণন-প্রচারের পরিচালক, ওয়াজ মেডিয়ান গ্রুপের ওয়াজ আলবেনিয়ায় সহকারী প্রতিনিধি এবং ইউরোপীয় কেয়ার লিমিটেড কোম্পানির সমাজ কর্মী।  ২০১২ সালে তিনি সোস্যালিস্ট মুভমেন্ট ফর ইন্টিগ্রেশন (এলএসআই) দলের ডেপুটি চেয়ারম্যান হিসেবে মনোনীত হন এবং দলের চেয়ারম্যান, এসএমআই মহিলা ফোরামের চেয়ারম্যান।  ২০১২-২০১৩ সালে সরকারি জোট থেকে এলএসআই ছাড়ার আগ পর্যন্ত ক্লাদজা যোসা সালী বেরিশা সরকারের শ্রম, সামাজিক বিষয়ক ও সমান সুযোগের ডেপুটি মন্ত্রী হিসাবে তিন মাসের জন্য দায়িত্ব পালন করেন।  ২০১৩ সাল থেকে তিনি আলবেনিয়া প্রজাতন্ত্রের ইউরোপীয় ইন্টিগ্রেশন মন্ত্রী এবং সমাজতান্ত্রিক আন্দোলনের একীকরণের (এলএসআই) উপপরিচালক হিসেবে দায়িত্ব পালন করেন।  তথ্যসূত্র  বহিঃসংযোগ  বিষয়শ্রেণী:১৯৮৩-এ জন্ম বিষয়শ্রেণী:রিডিং বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:তিরানার রাজনীতিবিদ বিষয়শ্রেণী:আলবেনিয়া সরকারের নারী মন্ত্রী বিষয়শ্রেণী:রাজনীতিতে আলবেনিয় নারী বিষয়শ্রেণী:আলবেনিয়ার মন্ত্রী বিষয়শ্রেণী:২১শ শতাব্দীর আলবেনীয় নারী রাজনীতিবিদ বিষয়শ্রেণী:২১শ শতাব্দীর আলবেনীয় রাজনীতিবিদ
মারগো মারি আকেত (, ; জন্ম: ২ জুন ১৯৯৯; মারগো আকেত নামে সুপরিচিত) হলেন একজন নিউজিল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে ফ্রান্সের প্রতিনিধি হিসেবে প্রতিদ্বন্দ্বিতা করে থাকেন।  আকেত নিউজিল্যান্ডের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন মারগো মারি আকেত ১৯৯৯ সালের ২রা জুন তারিখে ফ্রান্সের আনেসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন আকেত নিউজিল্যান্ডের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৪.৭৫ পয়েন্ট নিয়ে দ্বাবিংশ স্থান অধিকার করে বাছাইপর্ব থেকেই বিদায় নিয়েছিলেন।  অন্যদিকে, তিনি ফ্রিস্টাইল স্কিইংয়ে নারীদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রান শেষে তাকে সর্বোচ্চ ৫৪.৯৩ পয়েন্ট নিয়ে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি নারী ফ্রিস্টাইল স্কিয়ার বিষয়শ্রেণী:নিউজিল্যান্ডীয় নারী ফ্রিস্টাইল স্কিয়ার বিষয়শ্রেণী:নিউজিল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
আকবরপুর ভারতের পাঞ্জাব প্রদেশের কপূরথলা জেলার একটি গ্রাম।    জনসংখ্যা  ভারতের ২০১১ সালের জনগণনা অনুযায়ী আকবরপুরের জনসংখ্যা ছিল ১১৫৭, যার মধ্যে ৬০০ জন পুরুষ এবং ৫৫৭ জন নারী। আকবরপুরে সাক্ষরতার হার ৭৪.৫২%, রাজ্যের গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ১২১, যা আকবরপুরের মোট জনসংখ্যার ১০.৪৬% এবং শিশু সন্তানের লিঙ্গ অণুপাত প্রায় ১১৬১, যা রাজ্যের গড় ৮৪৬ এর তুলনায় বেশি। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি।     জনসংখ্যার তথ্য   বিবরণ  মোট  পুরুষমহিলা মোট ঘর ২৫০ -  - জনসংখ্যা ১,১৫৭৬০০৫৫৭শিশু (০-৬) ১২১৫৬৬৫ তফসিলি জাতি ২২৩১১৯১০৪ তফসিলি  উপজাতি  0 0 0 সাক্ষরতার হার৭৪.৫২ % ৭৭.৯৪ % ৭০.৭৩ % মোট শ্রমিক৩৪২৩২০২২ প্রধান কর্মী ৩৪০০০ প্রান্তিক কর্মী ২১১   তথ্যসূত্র   বিষয়শ্রেণী:কাপুরথালা জেলা
ওয়াদি আল কুরার তৃতীয় অভিযান, যা ওয়াদি আল কুরার প্রচারাভিযান বা ওয়াদি আল কুরার গাজওয়াহ নামেও পরিচিত। এই অভিযান ইসলামী ক্যালেন্ডারের ৭ হিজরি মাসে (৬২৮ খ্রিস্টাব্দের জুন মাসে) হয়েছিল। অভিযানটি সফল হয়েছিল এবং ইহুদিরা আত্মসমর্পণ করার ও মুহাম্মদের শর্ত মেনে নেওয়ার ২ দিন আগে অবরোধ চলেছিল, যেমনটা খায়বার যুদ্ধে এবং ফিদাক বিজয়ে ইহুদিরা করেছিল। ওয়াদি আল কুরায় এটি ছিল ৩য় অভিযান। এর আগে ১ম অভিযান এবং ওয়াদি আল কুরায় ২য় অভিযান এই অভিযানের ১ বছর আগে হয়েছিল।   ওয়াদি আল কুরা অবরোধ  খায়বার যুদ্ধ এবং ফিদাক বিজয়ের পর, মুহাম্মদ (স.) আরবের আরেকটি ইহুদি উপনিবেশ ওয়াদি আল-কুরার দিকে নতুন করে অগ্রসর হন। তিনি তার বাহিনীকে একত্রিত করেন এবং সাদ বিন উবাদা, আল-হুবাব বিন মুন্দির, আব্বাদ বিন বিশর এবং সাহল বিন হানিফের কাছে চারটি ব্যানার দিয়ে তিনটি রেজিমেন্টে বিভক্ত করেন। যুদ্ধের আগে, তিনি ইহুদিদের ইসলাম গ্রহণের আমন্ত্রণ জানিয়েছিলেন কিন্তু এই প্রস্তাব তারা উপেক্ষা করেছিল।"than he started a fresh move towards Wadi Al-Qura...", Witness-Pioneer.com  তাদের বিজয়ীদের মধ্যে প্রথমজন (সেরা যোদ্ধা) বেরিয়ে এসেছিল এবং জুবায়ের দ্বারা নিহত হয়েছিল। তাদের দ্বিতীয়জন বিজয়ীকেও হত্যা করা হয়েছিল এবং তৃতীয়জন আলী কর্তৃক নিহত হয়েছিল। এভাবে ১১ জন ইহুদীকে একের পর এক হত্যা করা হয় এবং প্রত্যেকে নিহত হওয়ার সাথে সাথে বাকি লোকদের ইসলাম ধর্মে আমন্ত্রণ জানানোর জন্য একটি নতুন আহ্বান জানানো হয়। যুদ্ধ অবিরাম চলতে থাকে এবং এর ফলে ইহুদিরা সম্পূর্ণভাবে আত্মসমর্পণ করে। ইহুদিরা এক বা দুই দিন প্রতিরোধ করেছিল, তবে পরবর্তীতে তারা খায়বার এবং ফাদাকের ইহুদিদের মতো একই শর্তে আত্মসমর্পণ করেছিল।  ওয়াদি আল-কুরায় ইহুদিদের আত্মসমর্পণের পর, মুহাম্মদ (স.) মদিনার সমস্ত ইহুদি গোত্রের উপর তার পূর্ণ কর্তৃত্ব প্রতিষ্ঠা করেন।  প্রাথমিক উৎস  ঘটনাটি সুন্নি হাদিস সংকলন আল-মুওয়াত্তা (ইমাম মালিক কর্তৃক সংকলিত, মালিকি মাযহাবের প্রতিষ্ঠাতা) এ উল্লেখ করা হয়েছে। এতে বলা হয়েছেAl-Muwatta, 21 13.25:   আরও দেখুন   মুহাম্মাদের সামরিক জীবন   তথ্যসূত্র   বিষয়শ্রেণী:৬২৭ বিষয়শ্রেণী:মুহাম্মাদের নেতৃত্বে অভিযান
কুলখানি উপমহাদেশের মুসলিমদের মধ্যে প্রচলিত একটি প্রথা। কোনো ব্যক্তি মারা যাওয়ার চতুর্থ দিন কুলখানির আয়োজন করা হয়।http://bn.banglapedia.org/index.php?title=কুলখানি  প্রথা স্থানভেদে কুলখানি পালনের নিয়মে ভিন্নতা লক্ষ্য করা যায়। তবে সাধারণত এদিন মৃত্যের কবর জিয়ারত, মৃতের সওয়াবের উদ্দেশ্যে মিলাদ মাহফিল, কুরআন খতম ও গরিবদের মধ্যে খাবার বিতরণ করা হয়। চট্টগ্রামে কুলখানি উপলক্ষে সচ্ছল পরিবারের পক্ষ থেকে মেজবানের আয়োজন করার রীতি রয়েছে।  তথ্যসূত্র  বিষয়শ্রেণী:ইসলাম ও সমাজ বিষয়শ্রেণী:ইসলামি পরিভাষা বিষয়শ্রেণী:ইসলামি সংস্কৃতি
পাথারি () ভারতের মহারাষ্ট্র রাজ্যের পারভানি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪২৩ মিটার (১৩৮৭ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে পাথারি শহরের জনসংখ্যা হল ৩১,৯৯৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে পাথারি এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
মেলিন্ডা রুথ ডিলন (; জন্ম: ১৩ অক্টোবর ১৯৩৯) হলেন একজন মার্কিন অভিনেত্রী। ১৯৬৩ সালে হুজ অ্যাফ্রেইড অব ভার্জিনিয়া উল্‌ফ? নাটক দিয়ে তার ব্রডওয়ে মঞ্চে অভিষেক হয় এবং এই কাজের জন্য তিনি একটি টনি পুরস্কারের মনোনয়ন লাভ করেন। তিনি ১৯৭৭ সালে ক্লোজ এনকাউন্টার্স অব দ্য থার্ড কাইন্ড চলচ্চিত্রে জিলিয়ান গিলার এবং ১৯৮১ সালের অ্যাবসেন্স অব ম্যালিস চলচ্চিত্রে টেরেসা চরিত্রে অভিনয় করে দুইবার শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল বাউন্ড ফর গ্লোরি (১৯৭৬), ফিস্ট (১৯৭৮), আ ক্রিসমান স্টোরি (১৯৮৩), হ্যারি অ্যান্ড দ্য হেন্ডারসন্স (১৯৮৭), দ্য প্রিন্স অব টাইডস (১৯৯১) এবং ম্যাগনোলিয়া (১৯৯৯)। বাউন্ড ফর গ্লোরি ছবিতে অভিনয়ের জন্য তিনি শ্রেষ্ঠ নবীন তারকা অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  তথ্যসূত্র  বহিঃসংযোগ         বিষয়শ্রেণী:১৯৩৯-এ জন্ম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আর্কানসাসের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:২০২৩-এ মৃত্যু বিষয়শ্রেণী:আর্কানসাসের ব্যক্তি বিষয়শ্রেণী:আলাবামার ব্যক্তি বিষয়শ্রেণী:ক্যালিফোর্নিয়ার ব্যক্তি
বাডনিক স্লাভিক পৌরাণিক কাহিনীগুলির মধ্যে একটি। বাডনিক মূলত একটি দানব যা লুজাইস অঞ্চলে বাস করে। Podgórscy, Barbara i Adam (2005). Wielka księga demonów polskich: leksykon i antologia demonologii ludowej. Katowice: Kos. pp. 52 এটি একটি ক্ষতিকর বামনভূত যা লোকদের বিপথে চালিত করত। বাডনিক তাদের জলাশয়ে অন্যদের বিপদে ফেলত।Kolberg, Oskar (1985). Materiały do etnografii Słowian zachodnich i południowych. Cz. I Łużyce. Dzieła wszystkie, t. 59 cz. I. Wrocław-Poznań   আরো দেখুন    উল্কামুখী   তথ্যসূত্র   বিষয়শ্রেণী:দৈত্য
এক্সটিউব একটি কানাডিয়ান পর্নোগ্রাফি ভিডিও হোস্টিং পরিষেবা এবং অন্টারিওর টরন্টো ভিত্তিক সামাজিক নেটওয়ার্কিং সাইট। এটি ২০০৬ সালে প্রতিষ্ঠিত হয়েছিল  এবং ব্যবহারকারীদের প্রাপ্তবয়স্ক ভিডিও আপলোড এবং ভাগ করার সুবিধা প্রদানকারী প্রথম প্রাপ্তবয়স্ক সাইট হিসাবে উল্লেখযোগ্য।  এক্সটিউব পর্নোগ্রাফি তৈরি করে না, পরিবর্তে এটি ব্যবহারকারীদের আপলোড করার একটি প্ল্যাটফর্ম সরবরাহ করে। ব্যবহারকারীদের আপলোড করা বিষয়বস্তুর মধ্যে: পর্নোগ্রাফিক ভিডিও, ওয়েবক্যাম মডেল পারফরমেন্স, পর্নোগ্রাফিক চিত্র এবং যৌন প্রেমের সাহিত্য অন্তর্ভুক্ত। পাশাপাশি এতে সামাজিক নেটওয়ার্কিং বৈশিষ্ট্যও রয়েছে।   ইতিহাস  ২০০৬ সালে ওন্টারিও, কানাডা ভিত্তিক ওয়েবনোভাস টেকনোলজিস এক্সটিউব প্রতিষ্ঠা করছিলেন, এর বর্তমান মালিক মাইন্ডগিক।  মাইন্ডগিকের (ঐসময় ম্যানউইন নাম ছিল) তৎকালীন ব্যবস্থাপনা অংশীদার ফ্যাবিয়ান থাইলম্যান দ্বারা ২০০৬ থেকে ২০১০-এর মধ্যে অর্জিত হয়েছিল।  এটি পর্নহাব নেটওয়ার্কের অংশ, যা আন্তঃসংযোগযুক্ত পর্নোগ্রাফিক ভিডিও শেয়ারিং ওয়েবসাইটগুলির একটি গ্রুপ, যার বেশিরভাগই মাইন্ডগিকের মালিকানাধীন।   আরো দেখুন    ভিডিও পরিষেবার তুলনা  ইন্টারনেট পর্নোগ্রাফি  অনলাইন ভিডিও প্ল্যাটফর্মগুলির তালিকা  পর্ন ২.০   তথ্যসূত্র    বহিঃসংযোগ   [www.xtube.com প্রাতিষ্ঠানিক ওয়েবসাইট]  বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি বিষয়শ্রেণী:বিনামূল্যে পর্নোগ্রাফি বিষয়শ্রেণী:কানাডীয় আদিরসাত্মক ও পর্নোগ্রাফি ওয়েবসাইট বিষয়শ্রেণী:আইলো বিষয়শ্রেণী:পর্নহাব নেটওয়ার্ক বিষয়শ্রেণী:২০২১-এ বিলুপ্ত ইন্টারনেট সম্পত্তি